**Skaidrojums par pakalpojumu sniegšanu pasākuma 9.3.1.1.[[1]](#footnote-1) "Pakalpojumu infrastruktūras attīstība deinstitucionalizācijas plānu īstenošanai" projektos attīstītajā infrastruktūrā**.

1. 9.3.1.1.pasākuma projektu ietvaros izveidotajā/uzlabotajā infrastruktūrā ir nodrošināmi pakalpojumi primāri MK noteikumu Nr.871[[2]](#footnote-2) 3.1. un 3.2. apakšpunktā minētajām mērķa grupas personām, kurām ir veikts individuālo vajadzību izvērtējums un izstrādāts individuālais atbalsta plāns 9.2.2.1.pasākuma[[3]](#footnote-3) ietvaros.
2. Ja šīs mērķa grupas personas nenodrošina jaunizveidotās infrastruktūras pilnu noslodzi, pašvaldība jaunizveidotajā infrastruktūrā var sniegt maksas (pilnā apmērā sedz klients) sabiedrībā balstītus sociālos pakalpojumus arī citām pašvaldības sociālā dienesta redzes lokā esošām personām, kuras atbilst MK noteikumu Nr.871 3.1. un 3.2. apakšpunktā minētās mērķa grupas pazīmēm un kurām nav veikts individuālo vajadzību izvērtējums 9.2.2.1.pasākuma ietvaros, kā arī citām personām atbilstoši MK noteikumu Nr.871 50.10.3. apakšpunktam
3. Pirms uzsākt maksas pakalpojumu sniegšanu, finansējuma saņēmējs par to informē sadarbības iestādi.
4. Maksas pakalpojumu sniegšana gadījumā nedrīkst gūt Eiropas Parlamenta un Padomes 2013. gada 17. decembra Regulas (ES) Nr. 1303/2013 61. panta 1. punktā noteiktus neto ienākumus.
5. Var sniegt tikai tādus sociālo pakalpojumu sniedzēju reģistrā reģistrētus sabiedrībā balstītus sociālos pakalpojumus, kuru sniegšanai pasākuma ietvaros ir izveidota sabiedrībā balstītu sociālo pakalpojumu infrastruktūra un kuru sniegšana ir reģistrēta sociālo pakalpojumu sniedzēju reģistrā.
6. Pasākuma ietvaros izveidoto sabiedrībā balstīto sociālo pakalpojumu infrastruktūru, tai skaitā MK noteikumu Nr.871 50.9. apakšpunktā minētajā ilgtspējas nodrošināšanas periodā (vismaz pieci gadi pēc noslēguma maksājuma saņemšanas), nenodod valdījumā vai lietojumā citam saimnieciskās darbības veicējam;
7. Atbilstoši noslēgtai vienošanās par projekta īstenošanu ir jāveic MK noteikumu Nr.871 3.1., 3.2., 3.3. un 50.10.3. apakšpunktā minēto personu un tām sniegto sabiedrībā balstīto sociālo pakalpojumu uzskaiti un reizi gadā jāiesniedz sadarbības iestādē informāciju par sabiedrībā balstīto sociālo pakalpojumu visām saņēmušajām personām (gan par 9.3.1.1.merķa grupas personām, gan par maksas pakalpojumiem) atbilstoši atskaites formai, ko sadarbības iestāde nosūtīja finansējuma saņēmējiem kopā ar vienošanās par projekta īstenošanu, projekta īstenošanas laikā par kārtējo gadu līdz nākamā gada 31.janvārim, pēc projekta īstenošanas līdz pēcuzraudzības perioda beigām kopā ar projekta pēcuzraudzības pārskatu.
8. Pašvaldībai maksas pakalpojumi ir jānodrošina atbilstoši cenrādim. Finansējuma saņēmējam ir jāizstrādā pakalpojuma cenas izveidošanas metodika, kurā ir pārbaudāmi un izsekojami aprakstīts, kā veidojas pakalpojuma cena, kādi izdevumi tiek ņemti vērā, kā arī tai jābūt pamatotai ar izdevumus pamatojošiem dokumentiem.
9. Pašvaldība var apmaksāt savā administratīvajā teritorija deklarētai personai sociālo pakalpojuma saņemšanu citas pašvaldības izveidotajā sociālo pakalpojumu infrastruktūrā, par to vienojoties savstarpējās sadarbības līgumā. Šāda sadarbība var tikt un daļā pašvaldību gadījumu jau ir noteikta plānošanas reģionu deinstitucionalizācijas plānos.
10. Par maksas pakalpojumiem nav uzskatāmi pakalpojumi, kuru piešķiršanu un finansēšanu, pieļaujot arī daļēju līdzfinansējumu no mērķa grupas personas, nodrošina pašvaldība (arī sadarbības pašvaldība).
1. Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākums "Pakalpojumu infrastruktūras attīstība deinstitucionalizācijas plānu īstenošanai". [↑](#footnote-ref-1)
2. 2016.gada 20.decembra Ministru kabineta noteikumi Nr. 871 Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi. [↑](#footnote-ref-2)
3. Darbības programmas "Izaugsme un nodarbinātība" specifiskā atbalsta mērķa 9.2.2. "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākums "Deinstitucionalizācija". [↑](#footnote-ref-3)